
Parlamentul României

Camera Deputaţilor
Comisia pentru apărare, ordine                                                                           Bucureşti, 06.10.2005

publică şi siguranţă naţională                                                                              P.L. X 413                                                                

Nr.32/558/2005

AVIZ

asupra proiectului de Lege pentru modificarea şi completarea art. 1 din Ordonanţa de urgenţă a Guvernului nr. 95/1999 cu privire la valorificarea bunurilor scoase din funcţiune aflate în administrarea instituţiilor publice de apărare, ordine publică şi siguranţă naţională
În conformitate cu prevederile art. 89 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare în procedură obişnuită, cu proiectul de Lege pentru modificarea şi completarea art. 1 din Ordonanţa de urgenţă a Guvernului nr. 95/1999 cu privire la valorificarea bunurilor scoase din funcţiune aflate în administrarea instituţiilor publice de apărare, ordine publică şi siguranţă naţională, trimis cu adresa nr. P.L.X 413 din 28 septembrie 2005 şi înregistrat sub          nr. 32/558 din 29 septembrie 2005.


Potrivit prevederilor art. 60 din Regulamentul Camerei Deputaţilor, Comisia a dezbătut proiectul de lege, în şedinţa din 6 octombrie 2005.

În urma dezbaterilor, cu majoritate de voturi pentru, Comisia a hotărât avizarea favorabilă  a proiectului de lege, în forma adoptată de Senat, cu următorul amendament: 

· La articolul unic, partea intorductivă a punctului 2 va avea următorul cuprins:
      „2. După alineatul 1 se introduc trei alineate noi, alin. 2, 3 şi 4 cu următorul cuprins:”
             Motivare : Articolul 1 al O.U.G. nr. 95/1999, în forma sa actuală, cuprinde un singur alineat .
În raport de obiectul şi conţinutul său, proiectul de lege face parte din categoria legilor ordinare.

Preşedinte,

Mihai Stănişoară
Red. consultant Rus Roxana    

